Meon Eile

Is ardán ar líne é Meon Eile a dhéanann físeáin agus ailt scríofa faoin saol i gCúige Uladh agus níos faide i gcéin. Soláthraíonn sé scéalta ar chúrsaí reatha ar bhonn áitiúil, náisiúnta agus idirnáisiúnta araon. Chomh maith leis seo, tuairiscítear go laethúil ar chúrsaí gnó, ealaíon, stíl mhaireachtála agus spóirt.

Tá an suíomh ar an fhód ó bhí 2012 ann agus dar le Ceara Ní Choinn, léiritheoir an tsuímh,
"Tá lucht leanúna dílis ag Meon Eile ó tháinig ann dó agus is amhlaidh atá an tóir air ag méadú de shíor. Go deimhin, is é rogha na n-ardán ar líne ag pobal na Gaeilge anois é, go háirithe ag muintir an Tuaiscirt."

Tá Meon Eile neamhspleách ó thaobh cúrsaí bainistíochta agus eagarthóireachta de. Is léiriúchán de chuid 'Below the Radar' é atá á mhaoiniú ag an Chiste Craoltóireachta Gaeilge de chuid Scáileán Thuaisceart Éireann. Seo a leanas foireann 'Meon Eile': Ceara Ní Choinn (Léiritheoir), Tomaí Ó Conghaile (Profléitheoir), Seán Ó Baoill (Físiriseoir Sinsearach), Caoimhe Ní Chathail (Físiriseoir), Ruairí Mac Donnacha (Físiriseoir).

Dar le Máire Bhreathnach, Ceannasaí Gaeilge 'Below the Radar; "Sa lá atá inniu ann, is ar a ngutháin chliste a thagann daoine ar an nuacht agus ar ábhar físe agus tá Meon Eile ábalta freastal orthu siúd a fhaigheann scéalta nuachta sa siúl."

 Naisc sheachtracha 
 Suíomh idirlíne: meoneile.ie
 Scáileán Thuaisceart Éireann
 Below the Radar 

 Tagairtí 

 Nótaí 

Catagóir:Físiriseoireacht na Gaeilge
Catagóir:Físiriseoireacht
Catagóir:Meáin na Gaeilge
Catagóir:Irisí Gaeilge
Catagóir:Irisí Éireannacha
Catagóir:Irisí nuachta
Catagóir:Irisí nuachta i nGaeilge
*
Catagóir:Bunaithe sa bhliain 2012
Catagóir:Bunaithe sna 2010í